cyanic-selkie/wikianc huggingface dataset:
Sachalin
Onlangse geskiedenis
Op 1 September 1983 is die Suid-Koreaanse Vlug 007, 'n burgerlike vliegtuig, net wes van Sachalin deur die Sowjetunie afgeskiet nadat dit oor die eiland gevlieg het. Die Sowjetunie het beweer dit was 'n spioenasievliegtuig, maar bevelvoerders op die grond het besef dit is 'n kommersiële vliegtuig. Al 269 passasiers en bemanningslede is dood, insluitende 'n VSA-kongreslid, Larry McDonald.
Op 27 Mei 1995 het 'n aardbewing van 7 Mw die voormalige Russiese nedersetting Neftegorsk getref. Dit het IX (verwoestend) op die Mercalli-intensiteitskaal gemeet. Altesaam 1 989 mense is dood en 750 beseer. Die geraamde skade was $64,1 miljoen - $300 miljoen. Die nedersetting is nie herbou nie.
Geografie
thumb|220px|links|Die Zjdanko-bergrif. thumb|220px|links|Kaap Welikan.
Sachalin word van die Russiese vasteland geskei deur die smal, vlak Straat van Tartarye, waarvan die smalste deel dikwels in die winter vries, en van Hokkaido, Japan, deur die Straat van La Pérouse. Sachalin is die grootste eiland in Rusland (948 km lank en 25-170 km breed, met 'n oppervlakte van 72 492 km2). Dit lê op dieselfde breedteligging as Engeland, Wallis en Ierland.
Sy orografie (bergbeskrywing) en geologiese struktuur is nie baie goed bekend nie. Een teorie is dat die eiland uit 'n vulkaniese boog ontstaan het. Byna twee derdes van Sachalin is bergagtig. Twee parallelle bergreekse loop tussen noord en suid en word tot sowat 1 600 m hoog. Die hoogste punt van die Wes-Sachalin-berge is die berg Itsjara (1 481 m) en van die Oos-Sachalin-berge die berg Lopatin (1 609 m). Laasgenoemde is die eiland se hoogste berg. Die Tim-Poronaiskaja-vallei skei die twee bergreekse. Die Soesoeanaiski- en die Tonino-Anifski-bergreeks deurkruis die eiland in die suide, terwyl die vleiagtige Noord-Sachalin-vlakte die grootste deel van die noorde beslaan.
Kristalagtige rotse kom op verskeie kape voor; kalksteen uit die Kryt-periode met talle voorbeelde van ammoniete kom aan die weskus voor; en soorte Tersiêre konglomeraat, sandsteen en kleigrond, wat deur opeenvolgende opstotings gevou is, word op baie dele van die eiland aangetref. Die kleie, wat lae met goeie steenkool en baie gefossileerde plante bevat, bewys dat Sachalin in die Mioseen deel van 'n kontinent was wat Noord-Asië, Alaska en Japan ingesluit het en dat dit 'n redelik warm klimaat gehad het. Die Plioseenafsetsels bevat 'n weekdier-fauna wat meer Arkties is as tans, wat daarop dui dat die verbinding tussen die Stille Oseaan en Noordelike Yssee waarskynlik breër was as nou.
Die belangrikste riviere is: Die Tim, 330 km lank, waarvan 80 km navigeerbaar is deur vlotte en ligte bote, vloei met vinnige versnellings noord en noordoos, en loop in die See van Ochotsk in. Die Poronai vloei suidsuidwes na die Golf van Geduld aan die suidooskus. Nog drie, kleiner strome loop in die wye, halfronde Aniwabaai aan die suidpunt van die eiland in.
Die noordelikste punt van Sachalin is die Kaap van Elisabet op die Schmidt-skiereiland, terwyl Kaap Krilon die suidelikste punt is.
Twee kleiner eiland word met Sachalin verbind; hulle is Moneron- en Oesjeiland. Moneron, die enigste landmassa in die Straat van Tartarye, is 7,2 km lank en 5,6 km breed, en is sowat 44 km wes van Sachalin geleë. Oesj is aan Sachalin se noordkus.
Demografie
thumb|220px|links|Kunsvlytartikels wat deur die inheemse bewoners verkoop word.
Aan die begin van die 20ste eeu het sowat 32 000 Russe (van wie meer as 22 000 gevangenes was) op Sachalin gewoon saam met 'n paar duisend lede van inheemse volke. In 2010 was daar 497 973 bewoners, van wie 83% etniese Russe was, gevolg deur sowat 30 000 Koreane (5,5%). Kleiner minderheidsgroepe is die Ainoe, Oekraïners, Tatare, Jakoete en Ewenke. Die inheemse bevolking bestaan uit sowat 2 000 Nifchers en 750 Oroks. Die Nifchers in die noorde onderhou hulleself met hengel en jag. In 2008 was daar 6 416 geboortes en 7 572 sterftes.
thumb|220px|Die sentrale deel van [[Joezjno-Sachalinsk, 2009.]] thumb|220px|'n Strand by Ochotskoje, oos van Joezjno-Sachalinsk. thumb|220px|Anaphalis margaritacea met die [[skoenlapper Aglais io.]] Die administratiewe hoofstad van die oblast, Joezjno-Sachalinsk, 'n stad met sowat 175 000 inwoners, het 'n groot Koreaanse minderheid, wat in die Tweede Wêreldoorlog deur die Japannese na Sachalin gebring is om in die steenkoolmyne te werk. Die meeste van die bewoners woon in die suidelike deel van die eiland, hoofsaaklik om Joezjno-Sachalinsk en twee hawestede, Cholmsk en Korsakof (sowat 40 000 in elk).
Die 400 000 Japannese inwoners van Sachalin (insluitende die gejapanniseerde inheemse volk die Ainoe) wat nie tydens die oorlog van die eiland af verwyder is nie, is gedeporteer ná die Sowjet-inval in die suidelike deel van die eiland in 1945 aan die einde van die oorlog.
Klimaat
Die See van Ochotsk veroorsaak dat Sachalin 'n koue en vogtige klimaat het wat wissel van vogtig-kontinentaal (Köppen Dfb) in die suide tot subarkties (Dfc) in die middel en noorde.
Antoine Lavoisier
Antoine Laurent Lavoisier (Parys, 26 Augustus 1743 – 8 Mei 1794) was 'n Franse chemikus. Hy was die eerste persoon wat die massabehoudswet van materie geformuleer het. Hy het die element suurstof ontdek en die flogistonteorie weerlê. Lavoisier word dikwels beskou as die vader van die moderne skeikunde: die persoon wat van skeikunde 'n regte wetenskap gemaak het. Voorheen is chemie en alchemie nie duidelik geskei nie.
Sachalin
Klimaat
Die see se invloed maak dat die somers baie koeler is as in binnelandse stede op dieselfde breedtegraad, soos Irkoetsk, maar die winters het meer sneeu en is effens warmer as in binnelandse Oos-Asiatiese stede op dieselfde breedte. Somers is mistig met min sonskyn.
Reënval is hoog vanweë die sterk landwaartse winde in die somer en die hoë voorkoms van Noord-Pasifiese storms in die herfs. Dit wissel tussen omtrent 500 mm aan die noordweskus tot meer as 1 200 mm in die suidelike bergstreke. Daar is in die herfs 'n hoogtepunt in die reënval.
Antoine Lavoisier
Biografie
In 1771 is hy met Marie-Anne Pierrette Paulze, wat net 13 jaar oud was, getroud. Sy het hom gehelp om Engelse dokumente te vertaal en sy werke geïllustreer. Van 1775 af het hy vir die koninklike buskruitadministrasie gewerk aan die verfyning van die vervaardigingsproses van buskruit.
Claude Louis Berthollet was een van sy studente.
Sachalin
Flora en fauna
Die hele eiland is bedek met digte woude, veral naaldbome. Die Yezo- of Yeddo-spar (Picea jezoensis), Sachalin-den (Abies sachalinensis) en Dahoeriese lork (Larix gmelinii) is die volopste bome. Aan die boonste hange van die berge kom die Siberiese dwergden (Pinus pumila) en die Koerile-bamboes (Sasa kurilensis) voor. Berke, beide die Siberiese silwerberk (Betula platyphylla) en die Erman-berk (B. ermanii), populiere, olms, Japannese taksis (Taxus cuspidata) en verskeie wilgebome kom tussen die naaldbome voor. Verder suid kom die esdoring, lysterbessie en eik voor, asook die Japannese Panax ricinifolium, die Amoerkurkboom (Phellodendron amurense) en die rankplant Vitis thunbergii. Lae plante sluit verskeie bessiebome in.
Antoine Lavoisier
Die politiek en sy dood
Vanweë sy regstudies het Lavoisier by die politiek betrokke geraak. Daardeur het hy op 26 werk by 'n Ferme Général, of "algemene plaas", werk gekry. Dit was 'n staatsbedryf wat baie winsgewend maar ook gehaat was weens die belastings wat gehef is. Lavoisier het probeer om die geld- en belastingstelsel te hervorm. In sy werk vir die Franse (koninklike) owerhede het hy deelgeneem aan die ontwikkeling van die metrieke stelsel om die eenvormigheid van mate en gewigte in Frankryk te bewerkstellig.
Sachalin
Flora en fauna
Bere, jakkalse, otters en sabeldiere is volop, asook takbokke in die noorde en muskusherte, hase, eekhorings, rotte en muise elders. Die voëlbevolking bestaan meestal uit die algemene Oos-Siberiese voëls, maar daar is 'n paar inheemse of amperinheemse spesies, soos die bedreigde Nordmann-groenpootruiter (Tringa guttifer) en die Sachalin-fitis (Phylloscopus borealoides). In die riviere is volop vis, veral salmspesies. Verskeie soorte walvisse besoek die seekus, insluitende die kritiek bedreigde Wes-Pasifiese gryswalvis, wat sover bekend net aan die kus van Sachalan teel. Ander bedreigde walvisspesies wat in dié streek voorkom, is die Noord-Pasifiese noorkaper, die baardwalvis en die witdolfyn.
Antoine Lavoisier
Die politiek en sy dood
Hy was een die 28 vernaamste belastinggaarders van die ou bedeling. In 1794, tydens die Franse rewolusie, is dit teen hom gebruik en is hy ter dood veroordeel. Jean-Paul Marat, 'n fanatieke en invloedryke rewolusionêr (en minder suksesvolle wetenskaplike) het hom as "vyand van die rewolusie" aangekla, moontlik omdat Lavoisier een van Marat se ontdekkings verwerp het. Net anderhalf jaar ná sy dood het die Franse regering teenoor Lavoisier se vrou erken dié veroordeling was ongeregtig.
Sachalin
See
Vervoer, veral ter see, is 'n belangrike segment van die ekonomie. Feitlik alle vragte na Sachalin (en die Koerile) word per vragboot vervoer, of andersins per veerboot of treinwa (met behulp van die Wanino-Cholmsk-treinveerboot van die vastelandhawe in Wanino, Chabarofsk-krai, na Cholmsk aan die weskus).
Antoine Lavoisier
Ontdekkings
Lavoisier se eksperimente was die eerste skeikundeproefnemings wat werklik kwantitatief uitgevoer is. Hy het bewys wanneer ’n stof ’n chemiese reaksie ondergaan, bly die totale hoeveelheid massa van begin tot einde dieselfde. Hy het fosfor en swael verbrand en bewys die produkte van die chemiese reaksie weeg meer as die afsonderlike stowwe, maar dat die styging in die gewig van die stowwe gelyk is aan die daling in die gewig van die lug. Dit het die grondslag gevorm van die massabehoudswet en het die vroeëre flogistonteorie weerlê.
Sachalin
See
thumb|220px|'n Japannese D51-stoomlokomotief buite die stasie in Joezjno-Sachalinsk. thumb|220px|'n Passasierstrein in Nogliki. Die hawens van Korsakof en Cholmsk is die grootstes en hanteer alle soorte goedere, terwyl steenkool- en houtvragte dikwels na ander hawens vervoer word. In 1999 is 'n veerbootdiens tussen die hawens van Korsakof en Wakkanai, Japan, geopen. In 2015 is die diens opgeskort.
Die roete is daarna bedien deur 'n katamaranveerboot van Singapoer met die naam Penguin 33. Dit behoort aan Penguin International Limited en word bestuur deur die Sakhalin-verskepingsmaatskappy, die grootste in sy soort in Sachalin en met sy hoofkwartier in Cholmsk.
Antoine Lavoisier
Ontdekkings
Een van sy belangrikste prestasies is die formulering van die beginsel van verbranding. Hy het met sy eksperimente aangetoon dat verbranding ’n proses is waarby ’n materiaal met suurstof reageer. Hy het ook die rol van suurstof by die asemhaling van mense en diere bewys en aangetoon dat asemhaling in wese die stadige verbranding van organiese materiaal is waarby ingeasemde suurstof gebruik word.
Sachalin
Spoor
Die Sachalin-spoorwegnetwerk strek van Nogliki in die noorde tot by Korsakof in die suide. Sachalin se spoorweë is deur die Wanino-Cholmsk-treinveerboot met die res van Rusland verbind.
Antoine Lavoisier
Ontdekkings
Hy het ook ontdek dat water nie ’n element is soos voorheen gedink is nie, maar ’n stof wat uit waterstof en suurstof bestaan.
Sachalin
Spoor
In 2004 is begin om die Japannese 1 067 mm breë treinspoor te vervang met die Russiese spoor van 1 520 mm. Die oorspronklike Japannese D51-stoomlokomotiewe is tot in 1979 deur die Russiese Spoorweë gebruik. Die omskakeling is in 2019 voltooi.
Vaste verbinding
Die idee van 'n vaste verbinding tussen Sachalin en die Russiese vasteland is in die 1930's die eerste keer geopper. In die 1940's is 'n vrugtelose poging aangewend om 'n ondersese tonnel van 10 km lank te bou. Die projek is tydens die bewind van Nikita Chroesjtsjof laat vaar. In 2000 het die Russiese regering die idee laat herleef en ook 'n brug van 40 km voorgestel tussen Sachalin en die Japannese eiland Hokkaido, wat Japan sou voorsien van 'n direkte verbinding met die Eurasiese spoorwegnetwerk. Dit lyk of niks van dié plan gekom het nie.
thumb|220px|Voorgestelde plan vir 'n [[Sachalin-tonnel.]] In November 2008 het die destydse Russiese president, Dmitri Medwedef, Rusland se steun toegesê aan die bou van die Sachalin-tonnel, wat saam met die omskakeling van die breedte van Sachalin se treinspore na die Russiese standaard 'n geraamde 300-330 miljard roebel sou kos. In Julie 2013 het die ontwikkelingsminister van die Russiese Verre Ooste, Wiktor Isjajef, 'n spoorwegbrug voorgestel om Sachalin met die Russiese vasteland te verbind. Hy het ook 'n brug tussen Sachalin en Hokkaido voorgestel, wat 'n permanente spoorwegverbinding tussen Japan en Europa sal kan skep.
In Julie 2018 het president Wladimir Poetin 'n ontleding gelas na die bou van 'n brug oor die noordelikste deel van die Straat van Tartarye. Poetin het gesê die projek is baie belangrik vir die bewoners van Sachalin en sal mense aanmoedig om in die streek te bly. Hy het gesê hy het die regering opdrag gegee om die saak te ondersoek, veral die ekonomiese aspekte daarvan.
Ekonomie
Sachalin maak vir sy ekonomie staat op olie- en gasuitvoer, steenkoolmynbou, bosbou en vissery. Beperkte hoeveelhede rog, koring, hawermout, gort en groente word verbou, hoewel die groeiseisoen gewoonlik korter as 100 dae is.
thumb|220px|By die openingseremonie van 'n fabriek vir [[vloeibare aardgas wat gebou is as deel van die Sachalin-II-projek.]] Ná die verbrokkeling van die Sowjetunie in 1991 en die daaropvolgende ekonomiese bevryding het Sachalin 'n olie-oplewing beleef, met groot petroleumbedrywighede deur die meeste groot multinasionale korporasies. Die olie- en aardgasreserwes bevat 'n geraamde 14 miljard vate olie en 2 700 km3 gas, en word deur internasionale kontrakte beheer.
In 1996 het twee groot konsortiums, Sachalin-I en Sachalin-II, kontrakte geteken om olie en gas te ontgin aan die noordooskus van die eiland. Die twee konsortiums bestee saam 'n geraamde $21 miljard aan die twee projekte. Dit sluit 'n geraamde $1 miljard in om die eiland se infrastruktuur te verbeter: paaie, brûe, vullisterreine, lughawens, spoorlyne, kommunikasiestelsels en hawens. Daarbenewens is Sachalin-III tot Sachalin-VI in wisselende stadiums van ontwikkeling.
Sachalin-I word deur Exxon Neftegas bestuur. Rusland is besig om 'n pyplyn van 220 km lank van Sachalin af oor die Straat van Tartarye te bou na De-Kastri op die Russiese vasteland. Van daar af sal die produkte met tenkskepe vervoer word na Oos-Asië, naamlik Japan, Suid-Korea en China.
1030
Die jaar 1030 was 'n gewone jaar wat volgens die Gregoriaanse kalender op 'n Vrydag begin het. Dit was die 30ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad.
Sachalin
Ekonomie
thumb|links|200px|'n Wes-Pasifiese gryswalvis naby die kus van Sachalin. 'n Tweede konsortium, Sakhalin Energy, bestuur die Sachalin-II-projek. Dit sal twee pyplyne van 800 km bou van die noordooste van die eiland tot by Prigorodnoje in Aniwabaai aan die suidpunt. By Prigorodnoje sal ook die eerste fabriek vir vloeibare aardgas in Rusland gebou word. Die olie en gas is ook vir Oos-Asiese markte bestem.
Sachalin-II het onder skoot van omgewingsgroepe gekom, veral die Sachalin-omgewingswag, vir die storting van baggermateriaal in Aniwabaai. Die groepe is ook bekommderd daaroor dat die pyplyne in die see sal inmeng met die migrasie van walvisse. Die konsortium het reeds die pyplyne op 'n ander plek gelê om dit te voorkom. Nadat die koste van die projek verdubbel het, het die Russiese regering gedreig om die projek stop te sit weens omgewingsredes.
Sachalin se ekonomie vind groot baat by die olie-en-gasbedryf. In 2000 het olie en gas sowat 57,5% van Sachalin se nywerheidsinkomste uitgemaak. Teen 2006 sou dit vermoedelik tot 80% gestyg het.
In Junie 2021 is aangekondig dat Rusland beplan om Sachalin-eiland teen 2025 klimaatneutraal te maak.
1031
Die jaar 1031 was 'n gewone jaar wat volgens die Gregoriaanse kalender op 'n Saterdag begin het. Dit was die 31ste jaar van die 11de eeu n.C. Soos ander gewone jare het die jaar 12 maande, 52 weke en 365 dae gehad.
Gerard Walschap
Jacob Lodewijk Gerard, Baron Walschap (9 Julie 1898, Londerzeel-St. Jozef – 25 Oktober 1989, Antwerpen) was 'n Vlaamse skrywer.
Vroeë lewe
Hy het die Klein seminarie in Hoogstraten bygewoon en later in Asse skoolgegaan. Sy Vlaamse bewustheid is in hierdie dae aangemoedig deur die priester en digter Jan Hammenecker. In Leuven betree hy die skool vir priesters, maar word tog uiteindelik nie as priester georden nie.
In 1923 word hy die sekretaris van die weekblad Het Vlaamsche land. In 1925 trou hy met Marie-Antoinette Theunissen (1901–1979) in Maaseik, en 'n jaar later word hul seun Hugo gebore.
In 1927 word sy tweede seun, Guido, gebore. In 1930 word sy derde seun, Lieven, gebore en in 1932 sy dogter Caroline (Carla Walschap). In 1935 ontsnap hy ternouernood toe hy byna sterf aan koolstofmonoksiedvergiftiging in die badkamer maar deur sy vrou gered word. Sy vierde seun, Bruno, is in 1938 gebore.
Literêre loopbaan
Hy begin sy literêre loopbaan met romantiese poësie en katoliek-geïnspireerde teaterstukke. In 1928 publiseer hy sy eerste roman getiteld Waldo. Hy het alom bekend geword met sy roman Adelaide wat in 1929 verskyn het, en wat die eerste van 'n reeks romans was. Alhoewel die boek aanvanklik goed ontvang is, het dit hom die toorn van die geestelikes op die hals gehaal, en sy boeke is op die Index Librorum Prohibitorum geplaas. Hierdie negatiewe reaksie, wat Walschap nie voor voorsiening gemaak het nie, het hom geknou, en na 'n lang innerlike stryd en baie twyfel het hy sy geloof laat vaar en 'n sekulêre humanis geword. Hierdie innerlike stryd (met geloof) sou van groot belang bly in sy literêre werk. Adelaide het deel geword van die De familie Roothooft.
In dele van sy werk vind sy oortuiging uiting dat die samelewing 'n las is wat moeilik is om te dra, soos in De bejegening van Christus (1940). In sy werk verheerlik hy ook die uiterstes van die samelewing, soos die primitiewe lewe in Volk en De dood in het dorp (1930), en die byna aggressiewe vryheid in Het kind (1939) en De consul (1943) en die uitdrukking van kommervrye vryheid in waarskynlik sy beroemdste werk, Houtekiet uit 1939.
Sy roman Zwart en wit uit 1948 handel oor die samewerking van sommiges (Nazi-samewerkers is in België swartes genoem, en weerstandsvegters wittes) met die Nasionaal-Sosialiste en die tydperk na die Tweede Wêreldoorlog. Zuster Vergilia uit 1951 handel oor die ewige stryd tussen geloof en sekulariteit. In sy boek Oproer in Kongo uit 1953 skryf hy oor kolonialisme, welke hy bedink het na sy reis deur die Belgiese Kongo in 1951. As skrywer onthul hy sy eie innerlike in Het gastmaal (1966) en Het avondmaal (1968) deur 'n modernistiese skryfstyl te gebruik.
Hy ontvang verskeie literêre pryse, waaronder in 1968 die Prijs der Nederlandse Letteren. In 1975 word hy tot ridder geslaan en 'n baron gemaak.
Tigane
Tigane is 'n swart woonbuurt van Orkney in die Dr Kenneth Kaunda-distriksmunisipaliteit van die Noordwesprovinsie van Suid-Afrika.
Noord-Rhodesië
Noord-Rhodesië (Engels: Northern Rhodesia, amptelik Protektoraat van Noord-Rhodesië, Engels: Protectorate of Northern Rhodesia; genoem na Cecil Rhodes) was 'n Britse protektoraat in Midde-Afrika van 1924 tot en met die onafhanklikwording van die gebied op 24 Oktober 1964 as Zambië.
Tigane
Die buurt het 'n bevolking van meer as 17 000, meestal Tswanasprekende inwoners.
Noord-Rhodesië
Cecil John Rhodes was hoofsaaklik verantwoordelik vir Britse indringing noord van die Zambezi tydens die laaste twee dekades van die 19de eeu. Rhodes het daarna gestrewe om die koperbronne van Katanga en die goudbronne tussen die Limpopo en die Zambezi by sy mynboubelange in te sluit. Die Britse regering was daarop ingestel om Britse opperheerskappy aan die Kaap te handhaaf en te keer dat Boere, Portugese of Duitsers vyandige alliansies verder noord aangaan. Daarom staan die Britse regering in 1889 'n oktrooi aan die pasgestige British South Africa Company (BSA) toe om die oostelike gedeelte van die huidige Zimbabwe te beset, terwyl die maatskappy verdrae sluit met en vergunnings kry van verskeie swart hoofmanne noord van die Zambezi. So kom die grootste deel van die latere Noord-Rhodesië onder Britse invloed.
Tydens die eerste dekade na die Britse regering die gebied oorgeneem het, is die ryk reserwes in die latere Koperstreek doeltreffend op 'n groot skaal ontgin. Weens die snelle vooruitgang van die elektriese en motorbedryf het die wêreldwye vraag na koper skerp toegeneem. Geoloë het daadwerklik in Noord-Rhodesië begin prospekteer. Groot are koper is in die dekade na 1920 diep onder oppervlak by Mufulira, Roan Antelope en Nkana ontdek, asook 'n veel groter bron naby die oppervlak by Nchanga. Die Groot Depressie het die ontwikkeling van myne gekniehalter, maar teen die middel van die jare dertig is die bedryf behoorlik gevestig.
duimnael|links|'n Kaart van die protektoraat wat in 1953 in 'n toeristehandleiding verskyn het.
S'bu Ndebele
S'bu Ndebele (gebore op 17 Oktober 1948) is 'n afgetrede Suid-Afrikaanse ANC-politikus.
Noord-Rhodesië
In 1945 kom die Arbeidersparty in Brittanje aan die bewind en sodoende versnel die pas van politieke verandering. Kort hierna wettig die regering swart vakbonde en in 1949 kom al die swart mynwerkersvakbonde in 'n enkele vakbond byeen. Dié vakbond bult sy spiere tydens 'n land maar vreedsame staking in 1952, wat tot aansienlike loonvergogings gelei het.
Claire Coffee
Claire Coffee (gebore 14 April 1980) is 'n Amerikaanse aktrise, skryfster, en regisseuse. Sy is bekend vir haar rolle in die televisiereekse The West Wing (1999) en Grimm (2011).
Umzimhle
Umzimhle is 'n swart woonbuurt van die Vaal Reefs myngebied in die Dr Kenneth Kaunda-distriksmunisipaliteit van die Noordwesprovinsie van Suid-Afrika.
Noord-Rhodesië
Intussen is die grondwetlike toekoms van die gebied ernstig gedebatteer. Baie blankes wou graag die juk van die Britse koloniale kantoor afwerp en verkose lede van die Wetgewende Vergadering was steeds die minderheid, daarom wou dit voorkom asof setlaarbeheer oor Noord-Rhodesië slegs deur 'n federasie met die setlaarregering van Suid-Rhodesië bewerkstellig kon word. Blankes én swartes was veral ongelukkig omdat die Britse regering, deur middel van belasting op die kopermyne, miljoene ponde uit die gebied verdien het, maar bitter min maatskaplike opheffing befonds het.
S'bu Ndebele
Hy is 'n voormalige Minister van Korrektiewe Dienste en van Vervoer, wat van 2009 tot 2014 in die kabinet van Jacob Zuma gedien het. Hy het op die Nasionale Uitvoerende Komitee (NUK) van die African National Congress (ANC) gedien sedert 1997, en was die Provinsiale voorsitter van die ANC van 1998 tot 2008.
Cliona carteri
Cliona carteri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 1881 deur Ridley.
Karlsruhe
Karlsruhe is 'n stad in die deelstaat Baden-Württemberg, Duitsland. Die stad het 'n bevolking van 296 033 in 2012 gehad en het 'n oppervlakte van 173,46 km². Die stad is op 17 Junie 1715 gestig en is die setel van die Konstitusionele Hof (Duits: Bundesverfassungsgericht) wat die hoogste gesag oor die grondwet in die Bondsrepubliek Duitsland het.
Ian Fleming (chemikus)
Ian Fleming (gebore 4 Augustus 1935) is 'n Engelse organiese chemikus, 'n professor emeritus van die Universiteit van Cambridge, en 'n emeritusgenoot van Pembroke College, Cambridge. Hy het die volle struktuur van chlorofil in 1967 bepaal, en was betrokke by Robert Burns Woodward se ontwikkeling van die sintese van sianokobalamien. Hy het belangrike bydraes gemaak tot die gebruik van organosilikonverbindings vir stereospesifieke sintese; hierdie reaksies het aanwendings in die sintese van verbindings wat in die natuur voorkom. Hy is ook 'n produktiewe skrywer, en het 'n aantal handboeke, ensiklopediehoofstukke en invloedryke oorsigartikels geskryf.
Lewe en navorsing
Prof. Fleming het meer as 200 wetenskaplike publikasies, insluitend noemenswaardige bydraes tot die chemiese ensiklopedie "Comprehensive Organic Chemistry", en talle invloedryke oorsigartikels gelewer. Hy het ook gewilde voorgraadse handboeke geskryf oor spektroskopiese metodes vir struktuurbepaling, organiese sintese, en toepassings van frontier molekulêre orbitaal teorie op probleme in organiese chemie.
Elektrisiën
'n Elektrisiën is 'n beroep. Die uitoefening van die beroep behels die aanlê en ondersteuning van die infrastruktuur wat nodig is vir die voorsiening van elektrisiteit.
Daar is twee soorte elektrisiëns: lae spanning en hoog spanning elektrisiëns. Van 0 tot 1000 volts word as lae spanning geklassifiseer (huishoudelike toestelle, ligte en huise se bedrading), terwyl 1000 tot 288 000 volts as hoogspanning geklassifiseer word (masjinerie in fabrieke en kragdrade).
Die werk van 'n elektrisiën kan gevaarlik wees en spesiale maatreëls en deeglikheid word vereis om veilige werksomstandighede te verseker. Die ure kan ongereeld wees omrede onderhoud en nood-herstelwerk in die nag, oor naweke of openbare vakansiedae gedoen word. Die beroep word oorwegend deur mans beoefen, hoewel vrouens dit ook soms aanpak.
Waarskynlikheid
Waarskynlikheid is 'n maatstaf of skatting van die moontlikheid van 'n gebeurtenis. Waarskynlikhede word 'n waarde tussen 0 (0% kans of sal nie gebeur nie) en 1 (100% kans of sal gebeur nie) toegeken. Hoe hoër die graad van waarskynlikheid, hoe groter is die kans dat die geval sal gebeur, of in 'n langer reeks monsters, hoe meer is die aantal kere wat verwag word dat so 'n geval sal gebeur.
As ek 'n muntstuk opskiet, wat is die kans dat die uitkoms "kop" sal wees?
Dit is voor die hand liggend dat daar 2 moontlikhede is. Dus is die kans/waarskynlikheid dat dit sal gebeur 1 uit elke 2 = 1/2 = 0.5 = 50%
Robert Hy Gorman
Robert Hy Gorman (gebore 3 April 1980) is 'n Amerikaanse akteur en vervaardiger. Hy is bekend vir sy rolle in die rolprente Don't Tell Mom the Babysitter's Dead (1991), Forever Young (1992), Leprechaun (1993), en Leatherheads (2008).
Waarskynlikheid
As ek 3 muntstukke opskiet of een muntstuk 3 keer opskiet, wat is die kans dat die uitkoms 3 keer "kop" sal wees?
Opsie 1:
Met elke opskiet is daar 2 verskillende kombinasies, dus is die verskillende hoeveelheid kombinasies: 2×2×2 = 23 = 8.
Dus is die waarskynlikheid/kans dat dit sal gebeur 1 uit elke 8 = 1/8 = 0.125 = 12.5%
Die waarskynlikheid dat die eerste raai reg is, is 1/2 en die tweede en die derde. Die kans dat al drie raaie reg is, is (1/2)3 = 1/8 = 12.5%
Wat is die waarskynlikheid dat 'n persoon een van die vier A's uit 'n pak kaarte van 52 sal trek?
Die kans dat 'n persoon die A van harte sal trek is 1/52. Die kans dat die persoon die A van diamante sal trek is 1/52 en so die kans vir die A van klawers en die A van skoppens ook 1/52. Die persoon hoef egter slegs een van die vier A's te trek, dus is dit OF die A van harte, OF die A van diamante, ens. Omdat dit 'n OF is, is die waarskynlikheid die som van die waarskynlikhede. Dus is die waarskynlikheid om een van die vier A's uit die pak kaarte te trek = 1/52 + 1/52 + 1/52 + 1/52 = 4/52 = 0.0769 = 7.7%
Wat is die waarskynlikheid dat 'n persoon al 4 die A's uit 'n pak kaarte van 52 sal trek?
Opsie 1: Uit eerste beginsels
Die kans dat die tweede raai reg is, is 3/51 (daar is 3 A's oor en 51 kaarte oor).
Die kans dat die vierde raai reg is, is 1/49 (daar is 1 A oor en 49 kaarte).
Dus, die kans dat al vier kanse reg is, is
Opsie 2: Gebruik die formule vir kombinasies
n=52 en k=4
Die aantal verskillende kombinasies = n!/[k!(n-k)!] = 52!/[4!(52-4)!] = 270 725
Die waarskynlikheid is die resiprook en is dus 1/270 725 = 3.69×10-6 = 3.69×10-4%
Wat is die waarskynlikheid dat die letters A, B, C en D ewekansig in die volgorde B, C, D, A gerangskik sal word?
Omdat die volgorde belangrik is, is dit 'n permutasie.
Opsie 1:
Met die eerste raaiskoot, moet jy uit 4 letters kies, met die tweede raaiskoot uit 3, met die 3de raaiskoot uit 2 en die laaste een is nie 'n raaiskoot nie. Dus is die aantal permutasies = 4×3×2×1 = 4! = 24.
Opsie 2:
Alternatiewelik is n = 4 en k = 4. Dus is die aantal permutasies:
n×(n-1)×(n-2)×...×(n-k+1) = 4×3×...×(4-4+1) = 4×3×....×1 = 24.
n!/(n-k)! = 4!/0! = 24
Die waarskynlikheid dat dit sal gebeur is dus 1/24 = 0.01467 = 1.47%
As 9 vriende vir jou kom kuier, wat is die waarskynlikheid dat Ben, Koos, Gert en Jan, in hierdie volgorde, eerste by jou sal opdaag?
Omdat die volgorde belangrik is, werk ons met 'n permutasie. Dieselfde vriend kan nie meer as een keer opdaag nie (dieselfde item kan dus nie meer as een keer gekies word nie).
Die eerste vriend kan een van 9 wees, die tweede een van 8, ens. Dus is die aantal moontlike permutasies: 9×8×7×6 = 3024
Opsie 2: Gebruik die formule vir permutasies
n = 9 en k = 4:
Aantal permutasies = n×(n-1)×(n-2)×...×(n-k+1) = 9×8×...×(9-4+1) = 9×8×7×6 = 3024
Opsie 3: Gebruik die alternatiewe formule vir permutasies.
n!/(n-k)! = 9!/(9-4)! = 9!/5! = 3024
Die waarskynlikheid daarvan is die resiprook en is dus 1/3024 = 0.003307 = 0.33%
As 9 vriende vir jou kom kuier, wat is die waarskynlikheid dat Ben, Koos, Gert en Jan, eerste by jou sal opdaag, maar nie noodwendig in hierdie volgorde nie ?
Omdat die volgorde nie belangrik is nie, werk ons met 'n kombinasie. Dieselfde vriend kan nie meer as een keer opdaag nie (dieselfde item kan dus nie meer as een keer gekies word nie).
Opsie 1: Eerste beginsels
Moet nooit aanvaar dat die volgorde belangrik is nie. Dus is die waarskynlikheid dat enige een van die vier vriende eerste opdaag 4/9, die waarskynlikheid dat een van die 3 oorblywende vriende tweede gaan opdaag is dus 3/8, ens. Dus is die waarskynlikheid:
Om die hoeveelheid permutasies te kry: Die eerste vriend kan een van 9 wees, die tweede een van 8, ens. Dus is die aantal moontlike permutasies: 9×8×7×6 = 3024. Die vier vriende kan egter op 4! verskillende maniere by my aankom, dus is die aantal kombinasies 3024/4! = 126
Opsie 3: Gebruik die formule vir kombinasies.
n = 9 en k = 4:
Aantal kombinasies = n!/[k!(n-k)!] = 9!/[4!5!] = 126
Dus is die waarskynlikheid dat die vier vriende eerste by my gaan opdaag, die resiprook en is dus 1/126 = 0.007937 = 0.794%
As ek 'n aap voor 'n telefoon sit, wat is die kans dat die aap die getalle 2, 4, 6, 8, 0 in hierdie volgorde sal kies?
Aanvaar dat die aap slegs die getalle 0 tot 9 op die telefoon sal druk en dat wat hy druk, heeltemal ewekansig is.
Dus is die waarskynlikheid dat dit sal gebeur = 1/105 = 0.001%
As ek 'n aap voor 'n telefoon sit, wat is die kans dat die aap die getalle 2, 4, 6, 8, 0 in enige volgorde sal kies?
Opsie 1:
Aanvaar dat die aap slegs die getalle 0 tot 9 op die telefoon sal druk en dat wat hy druk, heeltemal ewekansig is.
Met elke druk van 'n knoppie kan die aap dus 1 uit enige van 10 getalle kies. Dus kan een item meer as een keer gekies word en dus is die waarskynlikheid:
Opsie 2:
Alternatiewelik kan die aantal permutasies uitgewerk word en dit deel deur k om die aantal kombinasies te kry. Die aantal permutasies = 105.
Dus is die aantal kombinasies = 105/5! = 833.33
Die waarskynlikheid is die resiprook en is dus 5!/105 = 0.0012 = 0.12%
=== Wat is die waarskynlikheid dat twee mense uit 'n groep van 23 op dieselfde dag verjaar? ===
Die aantal pare wat 'n mens kan maak uit 'n groep van 23 mense = die aantal kombinasies van 2 mense in 'n groep van 23 =
of
Die waarskynlikheid dat twee persone op verskillende dae sal verjaar is
Die kans dat al 253 pare/kombinasies nie op dieselfde dag sal verjaar nie is
Dus is die kans dat twee mense wel op dieselfde dag sal verjaar, is: 1 – 49.95% = 50.05%
Wat is die waarskynlikheid om sekere getalle met twee dobbelstene te gooi?
Die verskillende hoeveelheid kombinasies wat 'n mens met twee dobbelstene kan gooi is 6×6 = 36
Om 2 te gooi, is daar slegs een moontlike kombinasie: jy moet 'n 1 en 'n 1 gooi. Dus is die waarskynlikheid 1 uit 36. Die volgende tabel wys die waarskynlikheid vir verskillende getalle:
1032
Die jaar 1032 was 'n skrikkeljaar wat volgens die Gregoriaanse kalender op 'n Sondag begin het. Dit was die 32ste jaar van die 11de eeu n.C. In teenstelling met gewone jare het die jaar 366 dae en 'n 29 Februarie gehad.
Akuut-aksentteken
'n Akuut-aksentteken is 'n diakritiese teken wat as 'n skuinsstreep bo-op vokale geplaas word. Die streep loop van links na regs, laag na hoog. Dus lê dit vorentoe.
Bucchero
duimnael|'n Etruskiese kantharos (drinkbeker) in die kenmerkende swart Bucchero-styl duimnael|'n Bucchero-kruik duimnael|'n Griekse oinochoe (wynkruik) duimnael|Fragmente van 'n bucchero-bottel in diervorm. Grafgif, 650-600 v.C. Bucchero [ˈbukkero] (Italiaans, oorspronklik afgelei van die Portugese term pucaro "welriekende kleiaarde" ) is 'n soort swart of donkergrys keramiek met 'n kenmerkende glinsterende oppervlak wat vanaf die middel van die 7de eeu v.C. tot die begin van die 5de eeu v.C. deur Etruskiese pottebakkers vervaardig is - hoofsaaklik as breekware vir die Etruskiese elites. Die belangrikste vervaardigingsentra was Chiusi en Volterra.
Akuut-aksentteken
Die akuut-aksent dui die beklemtoning van 'n woord of 'n spesifieke lettergreep in 'n woord aan in 'n spesifieke konteks. Tydens spraak word die woord (of deel) dan harder, amper met 'n plofgeluid, uitgespreek. Woorde kan ook sonder die akuut-aksent geskryf word wanneer die spesifieke klem nie nodig is nie, anders as woorde met gravis-aksenttekens wat altyd daarmee geskryf moet word.
Die akuut-aksent word in verskeie moderne tale, wat op die Latynse en Griekse alfabet gebaseer is, gebruik.
ASCII kodes
Hou die Alt-sleutel in terwyl hierdie syfers ingesleutel word in Microsoft Windows.
In Microsoft Word kan jy Ctrl en ' druk en dan die letter.
'n Ander alternatief is ook om op die Windows-knoppie links onder te druk en in die soekblokkie "character" te tik en enter te druk. Daar kan feitlik enige simbool verkry word.
Die heksadesimale karakters kan op Linux gebruik word deur CTRL + SHIFT + U saam te druk, en dan die heksadesimale kode, bv. E1 te gebruik om vir 'n á te gee.
Rooibekeend
Die rooibekeend (Anas erythrorhyncha) is 'n baie algemene standvoël in Suidelike Afrika.
Identifikasie
'n Betreklik klein eendjie van 43–48 cm. Dit is 'n bruin eend met 'n donker area bo op die kop en 'n prominente rooi swawel. Die wit wang is nog 'n kenmerk waaraan dit uitgeken kan word.
Habitat
Gee voorkeur aan vlak, opdroënde vleie. Hulle vorm graag swerms naby vars water.
Dieet
Dieet bestaan hoofsaaklik uit waterplante, insekte, paddas en vissies.
Verspreiding
Verspreid oor die meeste dele van Suidelike-Afrika. Die eendsoort word, net soos die geelbekeend, van die Kaap tot in Abessinië aangetref, maar is veral volop in die Karoo.
Edmond Schietekat
Edmond André Coralie Schietekat (17 Desember 1933 – 19 Oktober 1981), skuilnaam Paul Snoek, was 'n Vlaamse digter en skilder. Hy was die seun van Omer William Schietekat, 'n tekstielvervaardiger, en Paula Sylvia Snoeck. In 1961 is hy getroud met Maria Magdalena Vereecke (Mylène). Hulle het drie kinders gehad naamlik, 'n tweeling genaamd Jan en Paul in 1963 en in 1966 'n dogter genaamd Sophie. Hy sterf tragies in 'n motorvoertuig ongeluk in Egem.
Vroeë lewe en opvoeding
Aan die Katolieke skool in Berkenboom word hy as 'n middelmatige student beskou. Tydens sy hoërskooljare woon hy die Sint-Lievenscollege in Antwerpen en die Sint-Jozef Klein Seminarie in Sint-Niklaas by, waar hy Anton van Wilderode as onderwyser gehad het. Reeds as jong seun toon hy belangstelling in die natuur en skilderkuns. Tydens die oorlog verdien sy vader sy brood deur skilderye te maak wat hy aan die plaaslike boere verkoop of vir kos verruil. Hy studeer 'n ruk lank regte en filologie aan die Universiteit van Gent. In 1955 stig hy saam met Hugues C. Pernath die avant-garde tydskrif Gard Sivik.
Loopbaan
Na sy militêre diensplig in Duitsland (1956–1957) besluit hy om voltyds kunstenaar te word, maar tog verander hy weer vinnig van plan. Hy begin in sy vader se tekstielfabriek werk en besoek verskeie lande as verkoopsman. In 1963 stig hy sy eie in- en uitvoeronderneming in Japanese gedrukte sy. In 1967 koop hy 'n plaas in Slijpe en begin in 1972 weer skilder, hierdie keer met meer sukses. Verskeie uitstallings volg hierop. Sy skilderye verkoop so goed dat hy deeltyds vir Atlas begin werk en hom daarna in 1975 ten volle verbind tot die skilderkuns. Hierna word hy redakteur van die Nieuw Vlaams Tijdschrift. Hy was 'n goeie vriend van Gaston Burssens.
Paula Bauersmith
Paula Bauersmith (26 Julie 1909 – 6 Augustus 1987) was 'n Amerikaanse aktrise. Sy was bekend vir haar rolle in die televisiereekse The United States Steel Hour (1953), Producers' Showcase (1954), Deadline (1959), en East Side/West Side (1963).
Bucchero
Etimologie
Die Italiaanse term bucchero is afgelei van die Portugese terme bucare en pucaro wat na die swartgrys keramiek van pre-Kolumbiaanse Suid-Amerikaanse beskawings verwys het. Die Italianers het die term in die laat 19de eeu ontleen om na donker breekgoed te verwys wat uit Portugal ingevoer is. Die woord is geleidelik as sinoniem vir "swartgrys" gebruik, en in die moderne argeologie is na die tipiese swart keramiek uit Etrurië as bucchero verwys.
Gebruik
Bucchero-keramiek is merendeels as drinkgerei en tafelware vervaardig. Kos is in bucchero-breekware bedien en daarnaas ook gestoor. Argeologiese vindplekke van bucchero-keramiek is grafte in Etruskiese nekropolisse of die nedersettings van lewendes, veral in Toskane en die noorde van Latium (tans Lazio), maar ook begraafplase en antieke nedersettings dwarsoor Sentraal-Italië.
Die Etruskers het hul kosbare keramiek ook na verder afgeleë bestemmings uitgevoer. So het argeoloë ook in nedersettings en skeepswrakke in Suid-Frankryk en op vindplekke in Spanje, Noord-Afrika, Sisilië, die Egeïese See en Egipte op bucchero-keramiek afgekom.
Bucchero-soorte en -uitvoer
In die vroeë periode (tussen 650 en 600 v.C.) is dunwandige keramiek met ingekerfde versierings geproduseer, die sogenaamde bucchero sottile, wat met sy vorm en kenmerkende glanslaag metaalskottels nageboots het. In die 6de eeu het die bucchero pesante gewild geraak, 'n growwer soort keramiek, wat dikwels met stempelreliëfs versier is. Daarnaas is ook gemodelleerde versiersels op die breekgoed geplaas.
Reeds sedert die 7de eeu v.C. was bucchero-keramiek een van die gewildste handelsware op die markte van die antieke Mediterreense wêreld - dit was net so elegant soos metaalware, maar goedkoper. Danksy die groot Etruskiese handelsvloot en die internasionale handelsbetrekkinge kon die Etruskiese pottebakkers maklik in die groot aanvraag van ander gebiede voorsien. Bucchero-keramiek was bo-op die lys van Etruskiese uitvoerprodukte en het veral by die Kelties-Liguriese bewoners van Suid-Gallië gewild geraak. Argeoloë het groot hoeveelhede van hierdie keramiek in die antieke nedersettings van Languedoc en Provence en in die versonke bouvalle net voor die kus van die Côte d'Azur ontdek.
Tegniek en bakproses
Navorsers het nog steeds nie alle geheime van die bucchero-keramiek ontrafel nie. Veral die glansende swart kleur aan die binne- en buitekant van bucchero-produkte bly raaiselagtig. Aanvanklik het navorsers vermoed dat moontlik stowwe soos steenkool, as, plantvesels of metale soos byvoorbeeld mangaanerts by die kleiaarde gevoeg is.
Tans word aangeneem dat die vermindering van die suurstoftoevoer tydens die bakproses die glansende swart oppervlaktes oplewer. 'n Soortgelyke metode is deur Griekse pottebakkers al vroeër vir die beroemde Attiese vase gebruik, en die bakproses het drie fases behels:
Billericay
Billericay is 'n groot dorp in die suidooste van Engeland, in die Verenigde Koninkryk. Die dorp het 'n bevolking van ~40,000.
Duthuni
Duthuni is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika.
Flic-en-Flac
Flic-en-Flac is 'n kusdorpie in die westelike deel van die eiland van Mauritius, in die distrik van Rivière Noire. Die openbare wit strand is een van die langste en mooiste op die eiland en sy strandmeer word beskerm deur die omliggende koraalriwwe. Die strand bied asemrowende uitsigte oor die Indiese Oseaan horison en van Le Morne Brabant skiereiland geleë in die suidweste van Mauritius.
Saul Gorss
Saul Gorss (22 Maart 1908 – 10 September 1966) was 'n Amerikaanse akteur. Hy was bekend vir sy rolle in die rolprente Flowing Gold (1940), China Girl (1942), en Jeep-Herders (1945), en in die televisiereeks Climax! (1954).
Cliona chilensis
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 1905 deur Thiele.
Reformisteparty
Die Reformisteparty was 'n Suid-Afrikaanse politieke party wat net vyf maande in 1975 bestaan het.
Weens geskille binne die Verenigde Party het vier Volksraadslede onder leiding van Harry Schwarz tydens die parlementsitting van 1975 weggebreek en die Reformisteparty op 11 Februarie 1975 gestig. Die party was 'n voorstander van die verwydering van alle rassediskriminerende praktyke, regerings- en grondwetlike verandering net deur middel van die demokratiese proses en die handhawing van maatskaplike en ekonomiese geregtigheid.